**Vaikuttavuus- ja tuloksellisuusohjelma**

**Tavoite-, sisältö- ja prosessilinjaukset**

1. **Ohjelman tarkoitus ja määrälliset tavoitteet**

* Ohjelman avulla haetaan valtionhallinnon sisäisin toimin keinoja vastata julkisen talouden kestävyysvajeen supistamistarpeeseen sekä työmarkkinoiden muutokseen.
* Samalla ohjelman tavoitteena on lisätä valtionhallinnon toimintojen tuloksellisuutta ja vaikuttavuutta sekä työn yhteiskunnallista vaikuttavuutta.
* Ohjelmassa innovoidaan ja linjauskeskusteluun voidaan tuoda mittaviakin prosesseja, rakenteita ja toimintamalleja koskevia ehdotuksia ja uudistuksia.
* Ohjelma säilyttää entisen tuottavuusohjelman myötä sovitut euromääräiset säästötavoitteet ennallaan. Uudessa ohjelmassa säästöjä etsitään kuitenkin aiempaa tasapainoisemmalla tavalla, tarkastelukulmana mm. hallinnon innovaatiokyvykkyys, toimintatapojen muutosvalmius ja poikkihallinnollinen yhtenäisyys
* Vaikuttavuus- ja tuloksellisuustarkastelu voidaan ulottaa toimintamenojen lisäksi myös siirtomenoihin (mm. tuet, valtionosuudet)
* Ohjelma ei lähtökohtaisesti sisällä uusia säästövaatimuksia jo aikaisemmin sovittujen säästötavoitteiden lisäksi. Ohjelman tavoitteena on kuitenkin toimintatapojen, prosessien, rakenteiden ja tuloksellisuusajattelun kokonaisvaltainen ja poikkihallinnollinen kehittäminen siten, että myös lisäsäästöt mahdollistuvat etenkin pitkällä aikavälillä.

1. **Laadulliset ja toiminnalliset tavoitteet**

* Tuloksellisuutta tavoitellaan aidosti tuottavuutta lisäävin toimenpitein.
* Työ muuttuu samalla työntekijälle mielekkäämmäksi.
* Asiakkaat kokevat palvelun laadun paremmaksi.
* Ohjelman puitteissa varmistetaan, että henkilöstömäärään liittyvät ratkaisut eivät missään tapauksessa johda julkisen hallinnon kokonaistuottavuuden heikentymiseen.
* Eläköitymisen ja tehtävärakenteiden läpikäyntien myötä syntyvät mahdollisuudet hyödynnetään henkilöstöpolitiikassa.

1. **Tuloksellisuusajattelun ja arvioinnin kehittäminen**

* Tuloksellisuusajattelua sekä tuloksellisuutta ja sen osa-alueita koskevia käsitteitä selkeytetään ja uudistetaan.
* Menettelytapoja ja työkaluja kehitetään tuloksellisuuden eri osa-alueiden onnistumisen arvioimiseksi.
* Tuloksellisuuden osa-alueita tarkastellaan tasapainoisesti:

Tuottavuuden ja tehokkuuden ohella tärkeää on palveluiden saatavuus, laatu ja vaikuttavuus.

Erityispainopisteenä ovat henkilöstön aikaansaannoskykyyn vaikuttavat tekijät: osaamisen kehittäminen, johtaminen, palkitseminen, esimiestaidot, vaikutusmahdollisuudet ja työkykyä tukeva työterveyshuolto.

* Henkilöstön työmarkkinakelpoisuutta tulee vahvistaa kannustamalla vastuunottoon, tuloksellisuuteen ja omatoimisuuteen. Samalla huolehditaan siitä, että henkilöstöä koskevat toimintatavat työpaikoilla ovat selkeitä, tuloksellisuuteen innostavia ja henkilöstön luottamusta rakentavia.

1. **Uusia ratkaisuja ja innovaatioita kannustava johtamiskulttuuri**

* Julkishallinnon innovaatiokyvykkyyttä tulee parantaa innovaatioiden tuottajana ja muiden tekemien innovaatioiden mahdollistajana.
* Henkilöstön innostus ja kyky tuottaa ja jalostaa ideoita, innovaatiomyönteinen johtaminen sekä uusien toimintatapojen rohkea kokeilu on uusien ratkaisujen syntymistä mahdollistavassa toimintaympäristössä keskeisin tuloksellisuuden tekijä.
* Uutta toimintakulttuuria tulee rakentaa tavoitteellisesti yhdessä ja sen läpivienti edellyttää uutta johtamiskulttuuria, jonka edistämisen ja onnistumisen seuranta tulee kytkeä osaksi tulossopimuskäytäntöä.

1. **Ohjelman arvoperusta:**

Ohjelman toteuttamista ohjaavat erityisesti seuraavat arvolinjaukset:

* **Yhdessä tekeminen:** Luomme valtiokonsernille yhteistä, tulevaisuuteen katsovaa tahtotilaa, yhteisöllisen osaamisen ja osallistumisen kulttuuria sekä horisontaalista ajattelua ja asioiden valmistelua
* **Vastuullisuus**; Huolehdimme osaltamme siitä, että yhteiskunta toimii taloudellisesti, sosiaalisesti ja ympäristön kannalta kestävästi.
* **Uudistuminen**; Tuloksellisuus ja vaikuttavuus syntyy kokeilemalla sekä tekemällä asioita uudella, kustannustehokkaammalla ja mielekkäämmällä tavalla, joskus myös luopumalla.
* **Asiakaskeskeisyys;** Toimintamme keskiössä ovat asiakkaamme eli kansalaiset, yritykset ja yhteisöt
* **Työn ilo;** Huippusuoritusten taustalla on koettu työn ilo, joka koostuu mm. työn merkityksellisyydestä, mahdollisuuksista vaikuttaa ja osallistua, matalasta hierarkiasta ja ei-byrokraattisesta toimintakulttuurista.

1. **Tuottavuusohjelmasta vaikuttavuus- ja tuloksellisuusohjelmaan**

* Toimintojen tehokkuuden lisäämiselle asetetut tavoitteet säilytetään euromääräisiltä kokonaisvaikutuksiltaan ennallaan. Euromääräiset vähennykset on jo tehty kehysmenettelyssä ja huomioidaan budjettikäsittelyssä.
* Sitovien taloudellisten vaikutusten lisäksi seurataan henkilötyövuosikehitystä.
* Tuottavuusohjelmaan kuuluneita hyviä hankkeita voidaan jatkaa entiseen malliin
* Hallinnonalat toimittavat maaliskuuhun 2012 mennessä tilannekuvan niistä toimista, joilla jo päätetyt tehokkuuden lisäämiselle asetetut tavoitteet taloudellisilta vaikutuksiltaan saadaan aikaan sekä tekevät vuoden 2012 aikana omat vaikuttavuus- ja tuloksellisuusohjelmansa uuden ohjelman antamien suuntaviivojen mukaisesti
* Toimien seurannassa (ohjelman valmisteluryhmä, ohjausryhmä, kansliapäällikkökokous, talouspoliittinen ministerivaliokunta) käytetään aiempaa monipuolisempia mittareita sekä mahdollistetaan konserninäkemyksen ja hankkeiden keskinäisten synergioiden esilletuonti.

1. **Ohjelman toimeenpano**

**7 a) Valtakunnallinen taso**

* Vaikuttavuus – ja tuloksellisuusohjelman tavoitteet on määritelty hallitusohjelmassa.
* Tuottavuusohjelman pohjilta sovitut euromääräiset vähennykset on jo tehty kehysmenettelyssä 2012–2015.
* Ohjelman tavoitteiden tarkempi määrittely sekä ohjelman painotukset, osaprojektit ja seuranta valmistellaan valmisteluryhmässä ohjausryhmän antamien suuntaviivojen mukaisesti.
* Ohjausryhmän käsittelyn jälkeen mainitut asiat päätetään talouspoliittisessa ministerivaliokunnassa.
* Kansliapäällikkökokous seuraa ohjelman etenemistä aktiivisesti ja osallistuu ohjelman sisältöä koskevaan keskusteluun.
* Ohjelma on yksi hallitusohjelmassa seurattavista kärkihankkeista ja osa hallitusohjelman strategisen toimeenpanosuunnitelman seurantaprosessia.
* Ohjelman toteuttamisen seuranta sidotaan kehys- ja talousarvioprosesseihin.
* Kehysneuvotteluihin vaikuttavat asiat käsitellään talouspoliittisessa ministerivaliokunnassa ennen kehysneuvotteluja.

**7 b) Hallinnonalakohtainen taso**

* Kevään 2012 kehysneuvotteluissa arvioidaan hallinnonalojen tilannekuvien perustella edellytykset toimia kehyspäätöksessä linjattujen tuottavuusohjelmaan pohjautuvien määrärahatasojen puitteissa.
* Tässä yhteydessä käsitellään tarvittaessa myös sellaisten toimenpiteiden riittävyyttä, joilla voidaan varmistaa asianmukaisen toiminnan edellytykset kehyksissä olevien määrärahavarausten puitteissa.
* Varsinaiset hallinnonalakohtaiset vaikuttavuus- ja tuloksellisuusohjelmat valmistellaan vuoden 2012 aikana ja käsitellään ja päätetään kevään 2013 kehysaikataulun mukaisesti talouspoliittisessa ministerivaliokunnassa.

1. **Ohjelman seuranta ja arviointi:**

* Ohjelman toteutumista ja vaikutuksia seurataan sen tavoitteiden mukaisten mittareiden avulla
* Mittaristona käytetään jo olemassa olevia mittareita sekä lisäksi laaditaan ohjelman omia uusia mittareita siten, että se kattaa tasapainoisesti ohjelman tavoitteiden mukaiset alueet, mm. tuottavuuskehitys, henkilöstön työhyvinvointi, laatu, johtaminen, vaikutukset valtiontalouteen ja julkiseen talouteen
* Mittareiden valinta täsmentyy ohjelman sisällön täsmentyessä
* Mittareiden pohjalta laaditaan vuosittain arvio ohjelman tavoitteiden saavuttamisesta ja ohjelman vaikuttavuudesta valtion tilinpäätöskertomukseen. Raportoinnissa käytetään hyväksi olemassa olevia raportointimenettelyjä ja pyritään välttämään raskasta erillisraportointia.
* Tarvittaessa voidaan teettää myös ulkopuolisia arviointeja joko koko ohjelmaa tai joitain siihen liittyviä osa-alueita koskien.

1. **Ohjelman viestintä ja osallistuminen**

* Ohjelman viestintää toteutetaan erillisen viestintäsuunnitelman mukaisesti.
* Viestintäsuunnitelmaan sisältyy toimenpiteitä, joilla tuetaan hankkeen etenemistä lisäämällä valtionhallinnon henkilöstön ja sidosryhmien tietoisuutta ohjelman tavoitteista ja toimenpiteistä. Hankkeen valmistelua sekä valtion henkilöstön osallistumista, keskustelumahdollisuuksia ja sitouttamista hankkeeseen tuetaan monikanavaisella ja vuorovaikutteisella viestinnällä, joka ottaa huomioon eri kohderyhmät.
* Ohjelman materiaali löytyy VM:n hankesivustolta ([www.vm.fi/hankkeet](http://www.vm.fi/hankkeet)). Muita viestintäkanavia ovat mm. VM:n uutiskirjeet, julkiset tiedotusvälineet, seminaarit, tiedotustilaisuudet, virastojen omat kanavat, ulkopuolisten järjestämät tapahtumat ja messut, erilaiset kyselyt sekä keskustelut sosiaalisessa mediassa. Hallinnonalakohtaiset arvioinnit ja tavoitteet julkaistaan Internetissä (NETRA).

1. **Ohjelman omat hankekokonaisuudet**

* Ohjelmassa käynnistetään muutama uusi, laaja ja tulevaisuuteen suuntautuva hankekokonaisuus, joiden sisältö täsmentyy myöhemmin. Luonnos organisaatio- ja hankekaavioksi 16.12.2011 on liitteenä.

Liite Vaikuttavuus- ja tuloksellisuusohjelma, organisaatio- ja hankekaavio luonnos 16.12.2011

